Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7242

(1) A közös vámtarifa 03.01, 03.02, 03.03, 16.04, 16.05 vámtarifaszáma vagy 05.15 A és 23.01 B alszáma alá tartozó, a Kanári-szigetekről vagy Ceutáról és Melilláról származó halászati termékekre a termék szerint az 1982, 1983 és 1984 során ténylegesen értékesített átlagos mennyiségek alapján kiszámított vámkontingenseken belül alkalmazandó a 2004/60/II. szám továbbiakban meghatározott szabályozás, amelyet egyrészről Spanyolországnak a Közösség vámterületéhez tartozó része számára, másrészről a jelenlegi Közösség számára terveztek: – Az említett termékek Spanyolországnak a Közösség vámterületéhez tartozó részébe történő behozatal esetén vámmentességben részesülnek. Nem tekinthetők Spanyolország említett részében szabad forgalomban lévőnek az EGK-Szerződés 10. cikke értelmében, ha egy másik tagállamba továbbküldik őket. – Amennyiben az említett termékeket a Közösség vámterületének fennmaradó részében bocsátják szabad forgalomba, azok a csatlakozási okmány 173. cikkében meghatározott ütemezéssel, illetve feltételekkel azonos ütemezés szerint és feltételek mellett jogosultak a vámtételek fokozatos csökkentésére, feltéve hogy a referenciaárakat betartják.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes